| Medaljeoversikt |
| --- |
| Konkurrerte for Australias flagg Australia |
| Alpint |
| VM i paraalpint |
| Gull | 2015 Canadas flagg Panorama |  Utfor  |
| Gull | 2015 Canadas flagg Panorama |  Super-G  |
| Gull | 2015 Canadas flagg Panorama |  Superkombinasjon  |
| Sølv | 2015 Canadas flagg Panorama |  Slalåm  |
| Bronse | 2015 Canadas flagg Panorama |  Storslalåm  |
| Sølv | 2011 Italias flagg Sestriere |  Slalåm  |
| Bronse | 2011 Italias flagg Sestriere |  Super-G  |
| Bronse | 2011 Italias flagg Sestriere |  Superkombinasjon  |

**Melissa Perrine** (født 21. februar 1988 i Nowra i New South Wales) er en australsk handikappet alpinist, som konkurrerer i klassen B2. 

Hun er synshemmet, og har fått gradvis dårligere syn siden barndommen. Synet hennes er tåkete, men hun ser former og farger. Hun sa selv i 2011: «I don't see much. I see shapes, colours and blurs.»

Hennes ledsager veileder henne med mikrofon. Hun brukte tidligere Andrew Bor som ledsager, bl.a. i Paralympiske vinterleker 2014, men bruker i Paralympiske vinterleker 2018 Christian Geiger.

Idrettskarriere
---------------

### Sesongen 2009/10

Perrine kjørte med Andrew Bor som ledsager første gang i et IPC North America Cup-renn i 2009, der de kom på andreplass i super-G. Hun ble tatt ut til Paralympiske vinterleker 2010 i november 2009, og til tross for at hun skadet seg i januar 2010 og brakk ischium-benet i bekkenet ble hun med til Paralympics. Hun og Jessica Gallagher var de eneste kvinnelige utøverne i den australske troppen. Hun kom på sjuendeplass i super-G, men fullførte ikke superkombinasjonen. I utfor kom hun på femteplass, og i slalåm på åttendeplass.

I Verdenscupen i paraalpint 2009/10 kom hun på sjuendeplass sammenlagt i klassen for synshemmede. Hun kom der på fjerdecup i utforcupen og femteplass i super-G og kombinasjonen.

### Sesongen 2010/11

Hun deltok i VM i paraalpint 2011, og fikk der tre medaljer. Hun kom på andreplass i utfor, bak slovakiske Henrieta Farkasova. I tillegg fikk hun bronse i super-G og i superkombinasjonen. I slalåm og storslalåm kom hun på fjerdeplass.

Hun vant storslalåm, slalåm og super-G for synshemmede under New Zealand Winter Games 2011. 

### Sesongen 2011/12

I Verdenscupen i paraalpint 2011/12 kom hun på fjerdeplass sammenlagt, med 310 poeng. Henrieta Farkasova vant verdenscupen for synshemmede denne sesongen. Hun kom på tredjeplass i storslalåmcupen, med 200 poeng, og fjerdeplass i slalåmcupen.

### Sesongen 2012/13

Hun kom på tredjeplass i slalåmcupen under Verdenscupen i paraalpint 2012/13, og hun kom på fjerdeplass i storslalåmcupen og femteplass i utfor. Sammenlagt kom hun på tredjeplass, med 365 poeng, bak Aleksandra Frantseva og Farkasova.

### Sesongen 2013/14

I Verdenscupen i paraalpint 2013/14 kom hun på tredjeplass sammenlagt. Hun vant storslalåmcupen for første gang, og hun kom på tredjeplass i super-G/utfor og i superkombinasjonen. I slalåmcupen kom hun på fjerdeplass.

Hun representerte Australia under Paralympiske vinterleker 2014 i Sotsji, og kom der på fjerdeplass i utfor, 37 hundredeler bak russiske Aleksandra Frantseva. Hun fullførte ikke slalåm, storslalåm og super-G, og ble diskvalifisert i superkombinasjonen.

### Sesongen 2014/15

VM i paraalpint 2015 ble arrangert i Panorama i Canada, og Perrine vant der fem medaljer sammen med sin ledsager Andrew Bor. Hun vant utfor, super-G og superkombinasjonen, der hun vant super-G med over fire sekunder. Hun fikk sølv i slalåm, og bronse i storslalåm.

### Sesongen 2016/17

Hun kom på fjerdeplass sammenlagt i Verdenscupen i paraalpint 2016/17. Hun kom på andreplass i verdenscupen i slalåm og tredjeplass i storslalåm, fjerdeplass i super-G og sjetteplass i utfor.

### Sesongen 2017/18

Perrine representerer Australia under Paralympiske vinterleker 2018 i Pyeongchang.

Referanser
----------

1. ↑  The Australian - *Melissa Perrine undeterred by fractured build-up to Vancouver Games*, besøkt 9. mars 2018.
2. ↑  Otago Daily Times - *Skiing: Extreme success for Hall*, besøkt 9. mars 2018.
3. 1 2 3 4  Pyeongchang2018.com - *Melissa Perrine* Arkivert 10. mars 2018 hos Wayback Machine. besøkt 9. mars 2018.
4. ↑  The Australian - *Paralympic team for Vancover sprinkled with experience*, besøkt 9. mars 2018.
5. ↑  Vancouver 2010 Paralympic Games - *Athlete Profile: Melissa Perrine*, besøkt 9. mars 2018.
6. ↑  IPC - *World Para Alpine Skiing WC Points - Winter Season 2009/10 - World Cup Overall Rankings*, besøkt 9.
 mars 2018.
7. ↑  IPC - *World Para Alpine Skiing WC Points - Winter Season 2009/10 - World Cup Individual Rankings*, besøkt 9. mars 2018.
8. ↑  IPC - *World Para Alpine Skiing WC Points - Winter Season 2011/12 - World Cup Overall Rankings*, besøkt 9. mars 2018.
9. ↑  IPC - *World Para Alpine Skiing WC Points - Winter Season 2011/12- World Cup Individual Rankings*, besøkt 9. mars 2018.
10. ↑  IPC - *World Para Alpine Skiing WC Points - Winter Season 2012/13- World Cup Individual Rankings*, besøkt 9. mars 2018.
11. ↑  IPC - *World Para Alpine Skiing WC Points - Winter Season 2012/13 - World Cup Overall Rankings*, besøkt 9. mars 2018.
12. ↑  IPC - *World Para Alpine Skiing WC Points - Winter Season 2013/14 World Cup Individual Rankings*, besøkt 9. mars 2018.
13. ↑  IPC - *World Para Alpine Skiing WC Points - Winter Season 2013/14 - World Cup Overall Rankings*, besøkt 9. mars 2018.
14. ↑  IPC - *World Para Alpine Skiing WC Points - Winter Season 2016/17 World Cup Individual Rankings*, besøkt 9. mars 2018.
15. ↑  Pyeongchang 2018 - *NPC Entries - Australia* Arkivert 10. mars 2018 hos Wayback Machine. besøkt 9. mars 2018.

Eksterne lenker
---------------

* (en) Melissa Perrine – IPC.infostradasports.com Rediger på Wikidata

* (en) Melissa Perrine – Paralympic.org Rediger på Wikidata
* (en) Profil hos IPC
* (en) Profil hos Australian Paralympic Committee
* (en) Profil hos Pyeongchang 2018 Arkivert 10. mars 2018 hos Wayback Machine.
* (en) Profil hos Sotsji 2014